《次韵王蒙泉见寄并和鄙作》
宋代·方一夔

夜雨连床忆旧时，鳞鸿难寄故人诗。怜君不察抱心久，写我何人问信迟。

两地云萍无定迹，一庭风月不分岐。寸衣换得天吴锦，岂是骚盟一字师。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。